21 Jamaican Palms | LekkeSlaap
21 Jamaican Palms: Hooffoto's
Adres: Jamaican Palms 21, Marina Martinique, Jeffreysbaai, 6330, Oos-Kaap
Vanaf R1 600 R1 200 per nag (plek vir 4)
21 Jamaican Palms bied selfsorgverblyf in 'n veiligheidskompleks in Marina Martinique tussen Jeffreysbaai en Ashton Bay. Die eenheid is nie geskik vir kinders onder 6 jaar nie.
Die eenheid front noord en is op die grondverdieping langs die kanaal. Dit beskik oor 2 slaapkamers en 2 badkamers. Die hoofslaapkamer het 'n dubbelbed en 'n en suite-badkamer met 'n stort, wasbak en 'n toilet. Die tweede slaapkamer het 2 enkelbeddens en, om die beddens te laat pas, is die een 3 cm korter as die ander. Indien gaste 'n langer bed verkies, sal hierdie kamer nie werk nie. DIe tweede badkamer het 'n bad, toilet en 'n wasbak. Alle linne en handdoeke word voorsien.
Die oopplan-leefarea het 'n sitarea en 'n kombuis. Die kombuis is met 'n yskas-vrieskas, gasstoof en 'n elektriese oond, mikrogolf, wasmasjien, skottelgoedwasser en waterfiltreerder toegerus. Die sitarea het gemaklike rusbanke en 'n TV met Premium DStv-kanale, gratis WiFi en Netflix.
Die eenheid bied 'n pragtige uitsig oor die water en die tuin. Die stoep het 'n ingeboude braai en glas skuifdeure wat na die houtdek met 'n uitsig oor die kanaal lei. Die dek het stoele en sambrele.
Daar is plek vir gaste om hul eie boot saam te bring, maar Marina Martinique se reëls geld. 'n 2-sitplek-kajak, 'n ingeboude waterfiltreersisteem en 3 strandstoele is beskikbaar. Die eenheid bied veilige parkeerplek vir voertuie.
Die strand het 2 restaurante en 'n gewilde hengelplek net so 500 m van die eenheid af. Ashton Bay het 'n winkelsentrum met 'n restaurant, koffiewinkel, drankwinkel, haarkapper en 'n klein kruidenierswarewinkel sowat 2 km van die Marina af. Die plaaslike Pick n Pay, Dis-chem en Woolworths bied ook aflewerings.
Gaste kan op die perseel swem, hengel en bootvaar. Doendinge in die omtrek sluit branderplankry, perdry, voëlkyk, gholf, hengel en tennis in. Marine Wharf Restaurant is op die perseel en hulle bied ook bootvaarte op die kanaal. Hulle tel jou sommer by jou verblyf op indien jy dit so verkies.
’n Bespreking by 21 Jamaican Palms sluit in:
4.8 uit 5van 16 resensies vir 21 Jamaican Palms
Gaste dink 21 Jamaican Palms het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAe0045329c86205bb2ab345945bc331274b211568b54c59dc9270f6aa153b0e1a20527fb1a11cdcae8f2334ecb79e370b484d?w=1440&h=960&fit=crop&auto=format was R1 600, nou Vanaf R1 200 per nag (plek vir 4) 16 5 1 5 21 Jamaican Palms Marina Martinique 6330 Oos-Kaap 086 999 0018 14:00-22:00 10:00 -34.077733 24.917834